Vier maklike lae-kilojoule-middagetes vir werk - Goeie Huishouding
Tuis » Vier maklike lae-kilojoule-middagetes vir werk
Vier maklike lae-kilojoule-middagetes vir werk
Die koskenner en skrywer Lisa Lillien deel vier maklike werkmiddagetes wat jou tyd, geld en omtrent ’n wavrag kilojoules sal spaar
Dis ’n nuwe (en volwasse) kinkel op tuna-en-mayonnaise-broodjies. Meng 85 g pienk salm, sonder grate, ’n bietjie mayonnaise en Dijon-mosterd. Jy kan ook ’n bietjie suurlemoensap, kersietamaties, in kwarte gesny, gekapte komkommer, rooi-ui en sout en peper byvoeg. Skep die slaai in ’n veselryke pitabrood. (Wenk: Pak die salmslaai apart in en skep dit voor middagete in. Niemand hou van ’n pap pita nie!)
ROERBRAAI IN ’N KITS
Het jy oorskiet-hoender? Meng 1 eetlepel laevet-grondboontjiesous of slaaisous met ½ eetlepel gegeurde rysasyn in Tupperware-bakkie net groot genoeg vir jou middagete. Voeg ’n koppie groente, in julienne-repies gesny, van jou keuse; gaar, vellose hoenderborsies, in blokkies gesny; ½ koppie gehalveerde, rou suikerertjies en 1 eetlepel gekapte koljander, as jy het, by. Voilà – ’n geurige, koue Thaise roerbraai!
GROENTE MET ’N JOGURTDOOPSOUS
Gesnyde groente wat jy in pakkies by ’n winkel kan koop, is gerieflik vir ’n ligte middagete, maar dit kan baie vervelig wees. Maak ’n romerige doopsous wat heerlik saam met wortel, komkommer en volgraanbeskuitjies is: Meng net vetvrye Griekse jogurt met salsa.
DIE MAKLIKSTE PIZZA NÓG
As jy ’n roosteroondjie of stoof by die werk het, probeer dié resep: Smeer tamatiesous oor ’n veselryke tortilla en plaas ’n bietjie laevet-mozzarella bo-op. Voeg stukkies gaar hoender by as jy wil. Bak dit in die roosteroondjie totdat die kaas gesmelt en die tortilla bros is.
5 maniere hoe om porsiegrootte te beheer
5 kragkosse waarvan jy meer moet eet
Probeer dit, nie dat nie, vir ontbyt
Wanneer jy ontbyt op ’n spyskaart kies, hoe weet jy wat is die gesondste keuse? Ons vergelyk twee Kauai-ontbyte